Cuneiform Tablet Kt 91/k 317 (AKT 8 79)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-re-ṣí en-um-a-šur da-dí-a ú a-ta-a qí-bi₄-ma um-ma e-la-ma-ma um-ma a-tù-nu-ma 17 ma-na URUDU i ší-im qá-qí-ri ša É nu-ri-i-li KI a-šur-re-ṣí a-ḫu-ur 8 ma-na URUDU ša DINGIR-ba-ni DUMU ib-ni-lí KI a-ta-a URUDU ma-lá i-na li-bi₄-šu-nu i-ba-ší-ú šé-ṣí-a-ma li-qí-a ú a-ṣé-er ša KÙ.GI ṭí-iḫ-a-ma ú šu-ma i-na ba-áb-tí-a mì-ma tal-qé-a ku-ta-ni ša-ma-ma šé-bi₄-lá-nim a-na a-ta-a qí-bi₄-ma ṭup-pá-am na-áš-pár-tam ša a-šur-la-ma-sí ša a-šu-mì tá-ad-mì-iq-tim ša a-na a-bi₄-kà ip-qí-du na-áš-ú-ni-kum a-ma-kam ṭup-pá-am ší-me-ma li-ba-kà lá i-lá-mì-in a-ḫi a-ta i-na ša-ḫa-at ša-zu-úz-tí-a i-zi-iz-ma i-na a-lá-ak ma-áš-kà-tí-a TÚG.ḪI.A iš-té-na ú ša-na šé-bi₄-lam-ma lá-ag-mì-il₅-kà